PROIECT

# **DECIZIA ETAPEI DE ÎNCADRARE**

## Nr. din

Ca urmare a solicitării de emitere a acordului de mediu adresate de **CONSILIUL JUDETEAN SUCEAVA**, cu sediul în Suceava, Judetul Suceava, înregistrată la APM Suceava cu nr. 9379 - 30.09.2015, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin Legea nr.49/2011

si ca urmare a delegării de competenţă,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 26.03.2015, că proiectul **“ Realizare obiectiv turistic „ punct belvedere tip skywalk Piatra Soimului-Rarau”** propus a fi amplasat în Cimpulung Moldovenesc, judetul Suceava, nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) proiectul se încadrează în prevederile Hotărârii Guvernului nr. 445/2009, anexa nr. 2, pct. 1, lit.d;

 b) proiectul nu face obiectul prevederilor O.M. nr.19/2010 privind evaluarea adecvata a efectelor potentiale a investitiei asupra ariilor naturale protejate de interes comunitar;

 **Localizarea proiectului**

Zona studiata este amplasata in extravilanul municipiului Cimpulung Moldovenesc, in apropierea DJ 175B, fiind amplasat in UP I Corbu, ua 13 C. Terenul din zona amplasamentului este stincos si accidentat.

Pe teren se afla amplasata o structura metalica din teava cu rol de protectie a vizitatorilor.

**Condiţiile de realizare a proiectului**:

Se propune schimbarea categoriei de folosinţă silvică a unor terenuri din fondul forestier proprietate publică a statului, în suprafaţă totală de 0.0048 ha (Ocolul Silvic Vatra Dornei, UP I Corbu, ua 13 C), pentru construirea unui punct belvedere tip skywalk. Pe suprafata de defrisat de 0.0048 ha se va defrisa un volum de 1 mc masa lemnoasa.

Prin proiect se propune urmatoarele lucrari pe o suprafata de 35 mp:

* Demontarea parapetului metalic existent
* Realizarea infrastructurii pe stilpi de beton armat
* Realizarea suprastructurii din grinzi metalice, parapet sticla transparenta, mina curenta metalica, pardoseala de sticla pentru skywalk, gratar metalic antiderapant, binoclu fix, bariera acces pietonal

Gospodărie comunala: Se va prevedea o platforma gospodăreasca betonata, cu europubele închise etanş ce vor fi preluate periodic de firma specializata de salubritate conform contractului individual.

    **Dispozitii finale**

-Titularul proiectului are obligatia de a notifica APM Suceava daca intervin elemente noi necunoscute si asupra oricarei modificari ale conditiilor care au stat la baza emiterii prezentei decizii, inainte de realizarea modificarii.

-Prezenta decizie este valabila pe toata perioada punerii in aplicare a proiectului, pana la finalizarea acestuia.

-Prezenta decizie se poate revizui in cazul in care se constata aparitia unor elemente noi, necunoscute la data emiterii.

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

DIRECTOR EXECUTIV,
Ing. Vasile Osean

 Şef Serviciu Avize, Acorduri, Autorizatii, Intocmit,

  Ing. Constantin Burciu Ing. Victor Gradinaru